ครม.เพิ่มวงเงินสนับสนุนโครงการบ้านมั่นคงเพิ่มเติมอีก 9,800 บาท หลังปัจจุบันราคาวัสดุก่อสร้างปรับตัวสูงขึ้น
นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยภายหลังประชุมคณะรัฐมนตรี(ครม.) ว่า ที่ประชุมครม.มีมติเห็นชอบเพิ่มกรอบวงเงินสนับสนุนโครงการบ้านมั่นคงจากเดิม 80,000 บาทต่อครัวเรือน เป็น 89,800 บาทต่อครัวเรือน เนื่องจากที่ผ่านมาพบว่า มีงบในการดำเนินการไม่เพียงพอ รวมทั้งราคาวัสดุก่อสร้างสูงขึ้น จึงได้ของบสนับสนุนเพิ่มเติม จากการเพิ่มวงเงินดังกล่าวจะส่งผลให้รัฐมีงบประมาณเพิ่มขึ้นตลอดอายุโครงการ 20 ปี เป็น 61,793 ล้านบาท จากเดิม 55,200 ล้านบาท         ทั้งนี้ สำหรับโครงการบ้านมั่นคงนั้น มีจุดประสงค์เพื่อแก้ไขปัญหาผู้มีรายได้น้อยในชุมชนเมืองและชนบท เพื่อให้มีระบบสาธารณูปโภคและสิ่งแวดล้อมที่ดี โดยมีเป้าหมาย 690,000 ครัวเรือน#สำนักข่าว #กรมประชาสัมพันธ์ #โครงการบ้านมั่นคง  #เพิ่มวงเงินสนับสนุนโครงการบ้านมั่นคง